cyanic-selkie/wikianc huggingface dataset:
Dakota Kai
Dakota un Reičela Gonzalesa (2020–2022)
Pēc Gonzalesas uzvaras NXT sieviešu čempionātā  NXT TakeOver: Stand & Deliver , starp abām sāka parādīties spriedze. 27. jūlijā Kaja cīnījās pret Gonzalesu, pēc tam Kaja  izbeidza abu aliansi. NXT: Halloween Havoc  cīņās Kaja  atgriezās kā noslēpumainā persona, kas cīnījās pret Gonzalesu un uzvarot ieguva vietu NXT sieviešu čempionātā pret Mendiju Rouzu (Mandy Rose) Trick or Street Fight'' mačā. NXT Roadblock izlaidumā Kaja un Vendija Čū uzveica Reičelu Gonzalesu un Koru Džeidu (Cora Jade), iekļūstot NXT Sieviešu Dusty Cup turnīra finālā. Kaja un Čū finālā zaudēja Jo Širas un Kaja s Lī Rejas (Kay Lee Ray) komandai.
2022. gada 29. martā pēc tam, kad komanda-trio Toxic Attraction sakāva Vendiju Čū, Kaja uzbruka grupai kopā ar Reičelu Gonzalesu, ar kuru pēstam atjaunoja attiecības un apskāvās. Pēcāk tika paziņots, ka Kaja un González cīnīsies pret Toxic Attraction dalībniecēm Džidžiju Dolinu (Gigi Dolin) un Džeisiju Džeinu (Jacy Jayne) NXT sieviešu komandu čempionātā NXT Stand & Deliver priekšizrādes laikā. Kaja un Gonzalesa uzveica Toxic Attraction, uzstādot jaunu rekordu gūstot otro titula piederēšanas reizi pēc kārtas. Savā pirmajā titula aizstāvēšanā, nākamajā NXT 2.0 sērijā, Kaja un Gonzalesa zaudēja titulus Toxic Attraction Rouzas iejaukšanās dēļ. Nedēļu vēlāk, Kaja izaicināja Rouzu NXT sieviešu čempionātam, kur viņa cieta sakāvi. Tā bija viņas pēdējā uzstāšanās NXT.
WWE atbrīvoja Keju no darba pienākumiem 2022. gada 29. aprīlī. Tiek ziņots, ka viņa uzņēmumam bija paudusi, ka neplāno atjaunot līgumu pirms tikusi atbrīvota.
Atgriešanās WWE (2022. gads līdz tagad)
2022. gada 30. jūlijā Kaja atkārtoti parakstīja līgumu ar WWE un atgriezās SummerSlam kopā ar Beiliju (Bayley(Pamela Rose Martinez))un Ijo Skaju (Iyo Sky), iepriekš pazīstamu, kā Jo Širai, kā sabiedrotās. Viņa oficiāli pievienojās Rawzīmolam kā papēdis, jeb cīkstonis, kas skatītājiem jānīst. Debitēja nākamajā vakarā, uzbrūkot Bekijai Linčai, Aleksai Blisai un Asukai kopā ar Beiliju un Skaju. 8. augustā Kaja un Skaja uzveica Danas Brūkas un  Taminas Snukas (Tamina Snuka ( Tamina )) komandu WWE sieviešu komandu čempionāta turnīra pirmajā kārtā.
Citas parādīšanās medijos
2009. gada septembrī, Kroulija filmējās Oklendas grupas  These Four Walls  mūzikas video dziesmai "Sweet December".
2013. gada aprīlī, raidījumā  20/20   tika pārraidīts stāsts, kas sekoja viņai, kā Īvijai līdz viņas pirmajai turnejai Amerikas Savienotajās Valstīs. Tajā vasarā viņa bija līdzīgi attēlota Māori televīzijas sporta šovā  Code  .
Kā Dakota Kaja, viņa ir spēlējams tēls videospēlēs  WWE 2K19 ,  WWE 2K20 , un   WWE 2K22  .
Kroulija pašlaik straumē tiešsaites straumēšanas platformā "Twitch '' ar lietotājvārdu "Charliegirl".
Personīgā dzīve
Kroulijai tuvas draudzenes ir Šeina Bašlere, Mija Jima un Džesamīna Djūka, pašlaik viņai ir kopīga māja ar Bašleri Floridā.
Prickera balva
Prickera balva ir apbalvojums arhitektūrā. Tā ir viena no nozīmīgākajām balvām arhitektūrā, bieži tiek uzskatīta par arhitektūras Nobela prēmiju. Prickera balva tiek pasniegta kopš 1979. gada, to pasniedz par panākumiem bagātu karjeru arhitektūrā.
Balvu iedibināja Džejs Prickers ar savu sievu Sindiju. Par pirmo Prickera balvas ieguvēju kļuva Filips Džonsons. 2004. gadā balvu ieguva pirmā sieviete — Zaha Hadīda. 2010. gada balvas ieguvējs Ruje Nišizava 44 gadu vecumā kļuva par jaunāko šīs balvas ieguvēju. Katrs Prickera balvas ieguvējs saņem 100 tūkstošu ASV dolāru lielu prēmiju, sertifikātu un kopš 1987. gada arī bronzas medaljonu. Balvas ieguvēju katru gadu nosaka piecus līdz deviņus cilvēkus liela žūrija. Balvai var pieteikties un var tikt pieteikts jebkurš licencēts arhitekts. Piemēram, 1988. gadā balvai sevi nominēja Gordons Bunšafts un pēc tam to arī saņēma.
Strauja upe
Strauja upe ir populāra latviešu tautasdziesma Vīgneru Ernesta apdarē jauktajam korim, kas pirmo reizi dziedāta Trešajos Vispārīgajos latviešu Dziedāšanas svētkos 1888. gadā.
Dziesma kopā ar Trimpulu, kā arī virsdiriģenta amats un temperamentīgā ārējā stāja tad arī sagādāja Vīgneram 1888. gadā lielu slavu, kurā ar viņu toreiz mēroties spēja vēl vienīgi Jurjāns.
Judīte Fuksa
Judīte Fuksa (de; dzimusi Leipcigā) ir Vācijas starptautiskā lielmeistare šahā (2017).
Biogrāfija
Šahu iemācījusies spēlēt piecu gadu vecumā. No 1999. līdz 2007. gadam regulāri piedalījusies Vācijas junioru šaha čempionātos dažādās vecuma grupās. Uzvarējusi šajos turnīros 2000., (U10 vecuma grupā), 2006. (U16 vecuma grupā) un 2007. (U18 vecuma grupā) gadā. Vairākkārt pārstāvējusi Vāciju Eiropas un Pasaules junioru šaha čempionātos. 2009. gadā FIDE Fuksai piešķīra starptautiskās meistares (WIM) nosaukumu. 2012. gadā Rīgas starptautiskajā šaha festivālā Rīgas Tehniskās universitātes Open 2012 bijusi labākā dāmu konkurencē. 2017. gadā FIDE viņai piešķīra starptautiskās lielmeistares (WGM) nosaukumu.
Pārstāvējusi Vācijas komandu Pasaules šaha olimpiādēs, kurās piedalījusies 2 reizes (2008-2010).
Baijonna
Baijonna (fr) ir pilsēta un komūna Francijas dienvidrietumos, Jaunakvitānijas reģionā. 2017. gadā Baijonnā dzīvoja 51,2 tūkstoši iedzīvotāju. Baijonna ir upes un jūras osta Biskajas līča krastā.
Brendens Āronsons
Brendens Rasels Āronsons (en, dzimis ) ir ASV futbolists, spēlē pussarga pozīcijā, ASV futbola izlases dalībnieks. Kopš 2023. gada Āronsons pārstāv Vācijas Bundeslīgas komandu 1. FC Union Berlin, kas viņu īrē no Leeds United.
Savu karjeru iesācis MLS komandā Filadelfijas "Union". 2021. gadā pievienojies Austrijas Bundeslīgas komandai Red Bull Salzburg, bet 2022. gadā Anglijas Premjerlīgas vienībai Leeds United.
ASV futbola izlases sastāvā debitējis 2020. gadā.
Sasniegumi
Philadelphia Union
Red Bull Salzburg
ASV
Zvejniekciems
Zvejniekciems (agrāk Skultes Zvejniekciems) ir apdzīvota vieta Saulkrastu novada Saulkrastu pagastā. Izvietojies Aģes upes grīvā Rīgas līča krastā 6 km no novada centra Saulkrastiem un 55 km no Rīgas.
1934. gadā uz dzelzceļa līnijas Rīga—Rūjiena tika atklāta Zvejniekciema pieturas punkts. Kopš 1971. gada, kad tika elektrificēts posms Rīga—Zvejniekciems, šeit bija elektrovilcienu galapunkts. Šim nolūkam šeit tika uzbūvēta stacija elektrovilcienu apgriešanai.
Vēsture
19. gadsimtā pie Skultes jūrmalas izveidojās neliels ciems, kuru apdzīvoja zvejnieki. Ciema nosaukums radies no iedzīvotāju pamatnodarbošanās — zvejas.
19. gadsimtā Skultē muižas zeme tika sadalīta 0,5—1 ha lielos apbūves gabalos, un piešķirta bezzemniekiem — laukstrādniekiem un amatniekiem. Ciemata izaugsmi un apbūves plānus izjauca Pirmais pasaules karš.
Zvejnieku sabiedrība un kooperatīvs
Pēc Latvijas Republikas nodibināšanas Skultes Zvejniekciemā attīstījās zvejniecība. 1919. gadā nodibināja Vidzemes jūrmalas zvejnieku sabiedrību Pēterupē. 1936. gadā to Ernesta Brinkmaņa vadībā pārveidoja par Skultes zvejnieku biedrību — kooperatīvu “Jūras zivs”, kurā ietilpa 75 Skultes un 35 Pabažu zvejnieki. Strauji pieauga motorlaivu skaits (1939. gadā bija 40 motorlaivu), radās nepieciešamība pēc lielākas laivu piestātnes. Zvejnieku kooperatīvā darbojās divas Skultes un viena Pēterupes brigāde. Bija arī laivu remontdarbnīca.
1937. gadā tika izlemts Skultes zvejniekciema izaugsmē ieguldīt valsts līdzekļus. Ar zemkopības ministrijas atbalstu tika plānots zvejnieku sabiedrības: Skultes jūrmalas — Zvejniekciemā, Slokas jūrmalas — Lapmežciemā un Liepājas jūrmalas — Nīcas ciemā izbūvēt pirtis ar kopējām veļas mazgātuvēm. 1939. gadā pabeidza jaunās ostas, zivju pārstrādes rūpnīcas un žāvētavas būvi. Pie ostas atklāja piemiņas akmeni ar uzrakstu: “Valsts prezidenta Kārļa Ulmaņa ierosināta Jūrniecības departamenta celta 1937.—1939. gadā tapa Skultes zvejnieku osta.”
Kolhozs “Zvejnieks”
1947. gada 13. jūlijā Skultes zvejnieku biedrību nacionalizēja, tās vietā nodibināja arteli, kurš 1948. gadā pārtapa par zvejnieku kolhozu “Zvejnieks”. Zvejniecība pēckara gados bija viena no tām tautsaimniecības nozarēm Latvijā, kas uzplauka. Atšķirībā no valsts uzņēmumiem kooperatīva rakstura arteļi saimniekoja efektīvāk.
1958. gadā kolhoza ienākumi tuvojās 11 miljoniem rubļu, bet katra kolhoznieka vidējā izpe|ņa gadā bija 14 līdz 15 tūkstoši rubļu (neskaitot ieņēmumus no piemājas zemes, lopiem).
Kultūras nams
Tam laikam tas bija liels uzņēmums — tajā bija apvienojušies 300 kolhoznieku sētu, un kopējais biedru skaits sasniedza 800 biedru. Kolhozam trūka telpu sarīkojumiem, teātra un kino izrādēm, priekšlasījumiem, pašdarbībai, sporta nodarbībām.
Jau 1951. gadā arhitekte Marta Staņa kopā ar Andri Kalniņu un arhitektu grupu sagatavoja kultūras nama projektu, pamati tika likti jau 1952. gadā. Tā ka teritorijai garām aizlīkumo Aģes upīte, klubs ir veidots uz zemes uzbēruma paaugstinājuma kā "gaismas pils", turpat vēlāk celta arī Zvejniekciema vidusskola un citas dzīvojamās ēkas, kuras projektēja M. Staņa. Kluba celtniecība ar centrālo apkuri, drenāžu, kanalizāciju maksāja 4 miljonus rubļu, no kuriem 3 miljoni bija kolhoza līdzekļi un miljons bija Latvijas PSR Zivsaimniecības ministrijas neatmaksājams kredīts. Tas tolaik bija viens no skaistākajiem un modernākajiem klubiem ne vien Rīgas rajonā, bet arī visā republikā. Kluba ēka sastāv no trīs stāviem, pagraba, un bēniņiem ar kopējo tilpumu 15 tūkstoši m³, galvenās skatītāju zāles ar balkonu, kuros var novietoties līdz 700 skatītājiem, platība ir 460 m³. Zālē plaša skatuve teātra izrādēm, koncertiem un kino. Noņemot priekšskatuves grīdas klāju, tiek radīta telpa orķestra novietošanai. Kino projekcijas telpas novietotas virs amfiteātra un paredzētas diviem stacionāriem šaurfilmu projekcijas aparātiem. Zem skatītāju zāles atrodas telpas bibliotēkai un lasītavai. Tās griestus balsta pusotra stāvu augstas divu rindu dekoratīvas kolonas. Blakus bibliotēkai un lasītavai atrodas sporta zāle, vestibils un garderobe. Ēkas apakšstāvu galos iekārtotas kolhoza pārvaldes telpas, prāva sēžu zāle un telpas dažādu pulciņu nodarbībām, bet starpstāvā — auditorija 50—60 klausītājiem, telpas mācību un uzskates līdzekļiem un citām vajadzībām. Tiek iekārtota centrālā apkure, elektriskā apgaismošana, ūdensvads, kanalizācija un citas labierīcības. 1956. gada 8. novembrī klubs tika nodots ekspluatācijā.
Ciemata attīstība
Vienlaikus ar sabiedrisko un ražošanas ēku celtniecību Aģes upes krastā izaudzis zvejnieku kolhoza ciemats, kurā jau 1959. gadā bija ap 30 savrupmāju. Ciemata otrajā pusē sāka veidoties jauns kvartāls, kurā mājas cēla kolhozs un pēc tam pārdeva tās zvejniekiem. Tas notika ātrāk, izmaksāja lētāk un pašiem zvejniekiem bija izdevīgāk. Turpat blakus uzbūvēja vidusskolu un universālveikalu. Skultes zivju pārstrādes rūpnīcas ciematā uzcēla ēdnīcu un vairākas citas jaunas ēkas.
Blakus ostai, kur kādreiz bija vecs tiklu šķūnis, tika uzbūvēta Skultes zivju pārstrādes rūpnīca ar saldētavu un konservu cehu, kur strādāja lielākoties zvejnieku jaunā paaudze. Pie rūpnīcas tika organizēta Rīgas pārtikas rūpniecības tehnikuma nodaļa jaunu zivju rūpniecības kadru sagatavošanai. Produkcijas izlaide septiņgadē rūpnīcā pieauga 2,1 reizes.
1967. gadā Zvejniekciemu pievienoja Saulkrastiem.
Zvejniekciema vidusskola
Projektējusi Marta Staņa, celtnes formu veidojot līdzīgu kuģim. Skola nodota ekspluatācijā 1964. gadā, nesen renovēta. Mācības notiek modernos, ar mūsdienīgām informācijas tehnoloģijām aprīkotos kabinetos un laboratorijās, skolā ir mūsdienīga bibliotēka, informātiku apgūst no 1. klases.
Valgas ģimnāzija
Valgas ģimnāzija ir ģimnāzija, kas atrodas J. Kuperjanova ielā 10  Valgā.
Vēsture
Līdz Pirmajam pasaules karam Valkā darbojās proģimnāzija. Tagadējā Valgas ģimnāzija atrodas Rīgas mācību apgabala arhitekta Alekseja Kīzelbaša 1915. gadā projektētajā Valkas reālskolas ēkā. Latvijas SPR valdība 1919. gada 11. janvārī izveidoja Valgas igauņu ģimnāziju, ko pēc Paju kaujas un igauņu karaspēka ienākšanas pilsētā 1919. gada 25. februārī sadalīja Valgas meiteņu ģimnāzijā un Valgas zēnu ģimnāzijā. Sākotnēji abas vidusskolas strādāja vienā ēkā Vabaduse ielā, bet dažādos stāvos. 1932. gadā abas ģimnāzijas tika apvienotas kopīgā Valgas ģimnāzijā, kuras ēku sāka dēvēt par Valgas Balto namu. Tai bija humanitārā, reālā un komerciālā nodaļas. Otrā pasaules kara laikā pēc Igaunijas okupācijas ģimnāziju pārdēvēja par Valgas vidusskolu, vācu okupācijas laikā tajā atradās kara hospitālis.
1946. gadā skolu pārdēvēja par Valgas 1. vidusskolu. 1977. gadā uzcēla jaunu skolas ēku, pēc Igaunijas neatkarības atgūšanas 1994. gadā Valgas 1. vidusskola atkal atguva Valgas ģimnāzijas nosaukumu.
Barisi
Ciema apkārtnē atrodas Barisu vīksna.
Artemidora svētnīca
Artemidora svētnīca ir svētnīca senajā Tērā, kas izveidota 3. gadsimtā pr.Kr. Tās izveidotājs ir priesteris Artemidors no Pamfīlijas Pergas, kurš, vadoties no redzētā sapņa, vecumdienās apmetās Tērā. Par aktivitātēm, kuras viņš veica, dibinot svētnīcu un labiekārtojot pilsētu, Artemidors divas reizes tika apbalvots ar lauru vainagu un ieguva Tēras pilsoņa tiesības. Brīvdabas svētnīcu klintī izcirta pats Artemidors, iekļaujot tajā altārus, bareljefus un daudzos uzrakstus, kas klāj klinšu priekšējo sienu, un pārsvarā ir dievus un Artemidoru pagodinošas epigrammas. Šo svētnīcu greznoja arī dažādas statujas. Šeit atradās arī Tēras iedzīvotāju izdotās rezolūcijas, kas pagodināja Artemidoru.
No labās puses uz kreiso ir izkalti trīs pakāpieni ar uzrakstiem par godu Hekatei un Priāpam, kā arī altāri Dioskūriem, Omonijai un Samotrāķijas dieviem, bareljefi Olimpijas Zeva ērglim, Stefanifora Apollona lauvai, kam priekšā atrodas dievietes Tihes tronis, un Pelagiosa Poseidona delfīnam. Kompleksu noslēdz Artemidora portrets ar lauru vainagu. Blakus iekaltajā uzrakstā viņš izsaka vēlējumu, lai viņa vārds būtu mūžīgi nemirstīgs.
Stade Bollaert-Delelis
Stade Bollaert-Delelis ir futbola un regbija stadions Lansā, Francijā. Tajā savas mājas spēles aizvada futbola klubs RC Lens. Stadions tika uzbūvēts un atklāts 1933. gadā. Stadiona ietilpība pēc rekonstrukcijas 2015. gadā ir 38 223 skatītāju vietas.
Sākotnēji stadions tika nosaukts Fēliksa Bolarta, Lansas kalnrūpniecības uzņēmuma direktora, kurš veicināja sporta attīstību pilsētā, vārdā. 2012. gadā stadiona nosaukumam tika pievienots arī Lansas ilggadējā mēra Andrē Delelisa vārds, izveidojot tagadējo nosaukumu Bollaert-Delelis.
Stadionā ir aizvadītas sešas 1998. gada FIFA Pasaules kausa spēles. Tas ir ticis izmantots arī 1984. gada Eiropas futbola čempionāta finālturnīrā, kā arī tajā tika aizvadītas četras 2016. gada Eiropas čempionāta spēles, ieskaitot vienu astotdaļfinālu. Stadionā ir notikušas 2007. gada Pasaules kausa regbijā spēles.
Sarpsborga
Cilvēki
Sarpsborgā dzimuši:
Barkāni
Barkāni ir ciems Malnavas pagastā, Kārsavas novadā. Atrodas 283 km attālumā no Rīgas.
1944. gada Latvijas čempionāts šahā
1944. gada Latvijas šaha čempionāts - Padomju Latvijas spēcīgāko šahistu turnīrs 1944. gadā.
Turnīra gaita
Sākoties Otram Pasaules karam daļa Latvijas šahistu evakuējās kopā ar Sarkanās Armijas daļām. 1944. gada jūnijā 43. gvardes latviešu strēlnieku divīzijas atpūtas namā Maskavas apgabala ciematā Udeļnajā notika Padomju Latvijas spēcīgāko šahistu turnīrs.
Turnīrā piedalījās tikai 10 dalībnieki. Spēcīgākais tā laika šahists Vladimirs Petrovs, kas bija evakuējies no Latvijas, jau bija represēts un gājis bojā 1943. gadā. Par turnīra favorītiem tika uzskatīti Latvijas PSR 1. šaha čempionāta uzvarētājs Aleksandrs Koblencs un 1937. gada Stokholmas šaha olimpiādes dalībnieks Latvijas izlases sastāvā Voldemārs Mežgailis. Izšķirošajā partijā uzvaru izcīnīja Mežgailis, līdz ar to kļūstot par turnīra uzvarētāju. Trešajā vietā ierindojās Georgs Šiliņš (1918 - 2012), vēlākais Rīgas čempions šahā 1947. un 1948. gados.
Latvijas vīriešu šaha čempionāta turnīra tabula
! !! Dalībnieks !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! Punkti !! Vieta
Anna Sofija
1990—2015: bērnība un karjeras sākums
Anna Sofija piedzima 1990. gada 1. septembrī Londonā, Lielbritānijā. Agrā vecumā viņa kopā ar saviem vecākiem pārvācās atpakaļ uz Vāciju, kur viņi apmetās Hamburgā. Kopš četru gadu vecuma mācījusies baletu, bet 2010. gadā ieguva savu abitūriju un uzsāka mācības Ņujorkā, "Lī Strasberga teātra un filmu institūtā". 2012. gadā Anna Sofija izdeva savu debijas singlu Get Over Yourself.
2015—pašlaik: Eirovīzija un pirmais albums
Mūziķe iesniedza dziesmas Jump the Gun un Black Smoke Vācijas atlasei Unser Song für Österreich 2015. gada Eirovīzijas dziesmu konkursam. Black Smoke ieguva 2. vietu atlasē, bet pirmās vietas ieguvējs Andreass Kimmerts atteicās piedalīties dziesmu konkursā, tāpēc šī dziesma tika izvēlēta, lai pārstāvētu Vāciju dziesmu konkursā. Gandrīz mēnesi pirms dalības konkursa finālā, Anna Sofija izdeva savu debijas albumu Silver Into Gold. Finālā mūziķe neieguva nevienu punktu, un Black Smoke ir trešā dziesma, kas pārstāvot Vāciju Eirovīzijā nav ieguvusi nevienu punktu.
Priedulas luterāņu baznīca
Priedulas luterāņu baznīca celta 16. gadsimta beigās kā viena no 70 baznīcām, kas pēc hercoga Gotharda Ketlera pavēles tika būvētas Kurzemes hercogistē. Baznīcā atrodas 17. gadsimta septiņdesmitajos gados radīts altāris, 18. gadsimta vidus altāra barjeras un 18. gadsimta otrā puses kancele, kas ir atsevišķi valsts nozīmes kultūras pieminekļi. Pie baznīcas atrodas Priedulas viduslaiku kapsēta. Tur redzami savdabīgi kapu pieminekļi, ko no šūnakmens veidojis ķesteris un draudzes skolas skolotājs Heinrihs Štrauss.
Fjumičīno
Fjumičīno (it) ir pilsēta Romas metropoles pilsētā, Lacio reģionā, Itālijā. Atrodas Tirēnu jūras krastā apmēram 30 km attālumā no Romas. 2022. gadā pilsētas iedzīvotāju skaits sasniedza 81 tūkstoti.
Pilsētā atrodas Leonardo da Vinči lidosta, kas ir lielākā starptautiskā lidosta Itālijā un viena no noslogotākajām Eiropā. Pilsētas tiesības ieguva 1992. gadā, pirms tam bija Romas sastāvā.
Malomice
Malomice ir pilsēta Polijas rietumos pie Bobras upes, Lubušas vojevodistes dienvidos uz dienvidiem no Zelona Guras. Viduslaikos purva rūdas ieguves centrs. 1000. gadā pie Malomices satikās Svētās Romas imperators Oto III un Polijas kņazs Boļeslavs I Drosmīgais, lai kopā dotos uz Gņezno kongresu.
Sīksamteņi
Sīksamteņi jeb samtenīši (Coenonympha) ir samteņu cilts (Satyrini) ģints, kas pieder pie sīksamteņu apakšcilts (Coenonymphina). Sīksamteņu ģints apvieno apmēram 40 sugas, kas sastopamas Holarktikas ekozonā: Eiropā, Āzijas mērenajā joslā, Ziemeļāfrikā un Ziemeļamerikā. Eiropā sastopamas 14 sugas.
Latvijā
Latvijā sastopamas 5 sīksamteņu ģints sugas: lauka sīksamtenis (Coenonympha arcania), meža sīksamtenis (Coenonympha hero), parastais sīksamtenis (Coenonympha pamphilus), pļavas sīksamtenis (Coenonympha glycerion) un purva sīksamtenis (Coenonympha tullia). Visas sīksamteņu sugas Latvijā ir samērā bieži sastopamas, bet viena suga — meža sīksamtenis iekļauts Latvijas Sarkanajā grāmatā. Visbiežāk sastopamais no sīksamteņiem ir parastais sīksamtenis.
Kopīgās īpašības
Sīksamteņiem ir raksturīgi noapaļoti spārni, to krāsa parasti ir okerdzeltena, ruda vai dažādos brūnos toņos. Spārnu apakšā atkarībā no sugas ir vairāk vai mazāk dekoratīvu actiņu, kuras reizēm ir samērā lielas.
Sīksamteņi Latvijā, kā jau to norāda nosaukums, ir mazākie no sastopamajiem samteņiem. Lielākais no tiem Latvijā ir purva sīksamtenis. Lai arī visas piecas Latvijā sastopamās sugas savstarpēji ir ļoti līdzīgas, tās tomēr ir samērā viegli atpazīt. Sugu galvenās atšķiršanas pazīmes ir atrodamas spārnu apakšpusē.
Atšķirībā no citām tauriņu grupām sīksamteņi miera stāvoklī spārnus vienmēr tur sakļautus un spārnus no virspuses var aplūkot tikai tauriņa lidojuma laikā, tādēļ pazīmes, kas atrodas spārnu virspusē, praktiski netiek izmantotas sugas noteikšanai. Sīksamteņi lido lēni un izteikti "lēkājoši".
Ekoloģija
Sīksamteņu kāpuri barojas ar dažādām graudzālēm, līdz ar to lielākā daļa sugu mājo zāļainos biotopos: pļavās, izcirtumos, ceļmalās un mežmalās, ar graudzālēm bagātās vietās. Latvijā izņēmums ir purva sīksamtenis, kurš ir vienīgā sīksamteņu suga, kas mājo augstajos purvos. Latvijā dzīvojošiem sīksamteņiem sezonā attīstās viena paaudze. Izņēmums ir parastais sīksamtenis, kuram sezonā attīstās divas tauriņu paaudzes. Sīksamteņiem pārziemo kāpuri.
Romans Josi
Romans Josi (Roman Josi; dzimis 1990. gada 1. jūnijā) ir šveiciešu hokejists, aizsargs, Šveices hokeja izlases dalībnieks. Pašlaik (2020) Josi spēlē Nacionālās hokeja līgas kluba Našvilas "Predators" rindās, pilda tās kapteiņa funkcijas.
Spēlētāja karjera
Profesionāļa karjeru Josi sāka 2006.—07. gada sezonā, kad aizvadīja trīs spēles Šveices hokeja līgas kluba HK Berne sastāvā. Jau nākamajā sezonās viņam izdevās nostiprināties komandas rindās. 2009.—10. gada sezonā Josi kopā ar klubu kļuva par Šveices čempionu.
2010.—11. gada sezonu aizsargs uzsāka Amerikas hokeja līgas klubā Milvokī "Admirals", taču nākamajā sezonā 52 spēles aizvadīja NHL kluba Našvilas "Predators" rindās. Pēc 2012.—13. gada NHL lokauta nostiprinājās "Predators" rindās. 2016. un 2019. gadā piedalījās līgas Zvaigžņu spēlē. 2017. gadā uzsāka pildīt "Predators" kapteiņa funkcijas. 2020. gadā kā sezonas labākais aizsargs ieguva Džeimsa Norisa balvu.
Šveices hokeja izlases rindās izcīnījis sudraba medaļas 2013. un 2018. gada Pasaules čempionātos. 2013. gadā Josi tika atzīts par turnīra vērtīgāko spēlētāju, vienlaicīgi arī par turnīra labāko aizsargu. Josi spēlējis septiņos pasaules čempionātos, kā arī 2014. gada olimpisko spēļu turnīrā.
Tarons Edžertons
Tarons Deivids Edžertons (en, dzimis Birkenhedā, Anglijā) ir velsiešu aktieris un dziedātājs. Aktiera vārds Tarons ir versija par velsiešu vārdu Taran, kas nozīmē "pērkoņdārdis", taču reģistrējot viņa vārdu, māte kļūdījās. Tarona māte Kristīna Pounda ir angliete, bet tēvs Deivids Edžertons ir velsietis.
Kad aktierim apritēja 2 gadi, viņa vecāki izšķīrās, tādēļ abi ar māti no Liverpūles pārcēlās uz mazo Angelsī salu. 12 gadu vecumā aktieris pārcēlās uz Aberīstvītu, kur uzsāka skolas gaitas.
Tarona pirmā pieredze kā kino aktierim bija 2 epizodēs ITV seriālā Lewis 2011. gadā, vēlāk arī piedaloties Sky1 seriālā The Smoke. 2014. gadā aktieris debitēja lielajā kino kā Egsijs filmā "Kingsman: Slepenais dienests", tā iegūstot gan pasaules slavu, gan līgumu ar 20th Century Fox.
Edžertons ir filmējies arī filmās kā "Dziedi!" (2016), "Slēpes pa gaisu" (Eddie the Eagle, 2016), "Miljardieru klubs" (2018), "Rocketman" (2019), u.c.
Filmas Kingsman: Zelta aplis" filmēšanas laikā Tarons iepazinās ar dziedātāju seru Eltonu Džonu, kas beidzās ar abu zvaigžņu veiksmīgu sadarbību: aktieris atveidoja leģendu 2019. gada filmā "Rocketman", par to iegūstot plašu kritiķu atzinību.
Zilknābji
Zilknābji (Oxyura) ir viena no pīļu dzimtas (Anatidae) ģintīm, kas apvieno 6 mūsdienās dzīvojošas sugas un vienu izmirušu sugu. Atkarībā no sugas tās izplatītas Eiropā, Āzijā, Āfrikā, Austrālijā, Ziemeļamerikā un Dienvidamerikā.
Latvijā līdz šim vienu reizi novērots baltgalvas zilknābis (Oxyura leucocephala), kas ir arī vienīgā Eiropas izcelsmes zilknābju suga. Eiropā mājo arī Jamaikas zilknābis, kas, izbēgot no dekoratīvo putnu dārziem, savairojies Eiropas savvaļā.
Kopīgās īpašības
Zinātniskais nosaukums Oxyura atvasināts no sengrieķu valodas, kas latviski nozīmē "asa aste". Visām ģints sugām, kā jau zinātniskais nosaukums norāda, ir garas, stīvas astes spalvas, kuras parasti ir saslietas stāvus, kad putns atpūšas. Kājas anatomiski atrodas tālu uz aizmuguri, kas nodrošina izcilu peldētspēju, toties uz sauszemes pīles ir ļoti neveiklas. Šī iemesla dēļ tās reti pamet ūdenstilpi. Peldot pīles ķermenis dziļi iegrimst ūdeni, astei pazūdot pat zem ūdens.
Visi zilknābji ir saldūdens pīļu sugas, kas uzturas ezeros, dīķos un upēs. Visām sugām raksturīgs dzimumu dimorfisms: tēviņi ir krāsaināki, košāki, ar gaiši zilu, masīvu knābi, bet mātītes neuzkrītoši brūnas, un to knābis ir pelēks. Visām sugām raksturīgs ļoti bīlvs un spīdīgs apspalvojums, tomēr tam iztrūkst metāliskais spīdums. Kakls ir salīdzinoši īss un masīvs, kakla āda samērā brīvi karājas, veidojot rīkles maisu, kuram saspiežoties veidojas īpatnējas rīkles skaņas. Visām sugām ir platas, lielas pēdas, kā arī uz galvas ir nelieli cekuli.
Pleševa
Pleševa var būt:
Plešova (Šķilbēnu pagasts)
Plešova (arī Pleševa) ir ciems Balvu novada Šķilbēnu pagastā. Izvietojies pagasta dienvidrietumos 4,6 km no pagasta centra Rekovas, 23,3 km no Viļakas un 242,8 km no Rīgas.
Apdzīvotā vieta izvietojusies netālu no autoceļa P46 (Dubļeva—Cērpene), uz rietumiem no ciema atrodas Balvu novada Lazdulejas pagasta ciems ar tādu pašu nosaukumu - Plešova.
L'Akvila
L'Akvila ir pilsēta Itālijas centrālajā daļā, Abruco reģiona administratīvais centrs. 2011. gadā pilsētā dzīvoja aptuveni 72,4 tūkstoši iedzīvotāju, bet parasti dienas laikā kopējais cilvēku skaits pārsniedz 100 tūkstošus, jo pilsētā ierodas studenti, tūristi un strādnieki, kas dzīvo ārpus pilsētas. Pilsēta atrodas Abruco Apenīnu kalnu pakājē. Uz ziemeļaustrumiem no pilsētas atrodas Komo Grande — augstākā virsotne Apenīnos (2912 m v.j.l.). 1964. gadā tika dibināta L'Akvilas universitāte.
Burtiskā tulkojumā pilsētas nosaukums L'Aquila tulkojas kā "ērglis".
Hoakins
Hoakins Sančess Rodrigess (es, dzimis ) ir Spānijas futbolists, spēlē pussarga pozīcijā, bijis Spānijas futbola izlases dalībnieks. Kopš 2015. gada Hoakins pārstāv La Liga klubu Real Betis.
Savas karjeras lielāko daļu pārsvarā ir aizvadījis Real Betis un Valencia komandās. 18 sezonu laikā piedalījies 579 La Liga mačos. Pārstāvējis arī Málaga un Itālijas komandu Fiorentina.
Spānijas futbola izlases sastāvā piedalījies 2002. un 2006. gada FIFA Pasaules kausā, kā arī 2004. gada Eiropas čempionātā.
Sasniegumi
Betis
Valencia
Džonatans Mestels
Džonatans Mestels (en; dzimis, Kembridžā) ir Lielbritānijas starptautiskais lielmeistars šahā (1982) un starptautiskais lielmeistars šaha kompozīciju risināšanā (1997), kā arī fiziķis un matemātiķis.
Biogrāfija
Angļu astronoma Leona Mestela (dzimis 1927. gadā) dēls. 1974. gadā uzvarējis Pasaules junioru šaha čempionātā U16 vecuma grupā. Drīzumā kļuva par vienu no Anglijas labākajiem šahistiem un trīs reizes (1976, 1983, 1988) izcīnīja Lielbritānijas šaha čempiona titulu. FIDE Mestelam 1977. gadā piešķīra starptautiskā meistara (IM) nosaukumu, bet 1982. gadā - starptautiskā lielmeistara (GM) nosaukumu. 1982. gadā vienīgo reizi savā šahista karjerā piedalījās Pasaules šaha čempiona izcīņas cikla starpzonu turnīrā Laspalmasā, kur ierindojies 9. vietā.
Anglijas izlases sastāvā sekmīgi piedalījies šaha komandu sacensībās:
Pēc profesijas ir matemātiķis un fiziķis. Strādā par lietišķās matemātikas profesoru Londonas Impērijas koledžā, nodarbojas ar magnetohidrodinamikas un bioloģisko šķidruma dinamikas pētniecību. Ir ieguvis fizikas doktora grādu Kembridžas Universitātē par darbu "Magnētiskā levitācija šķidrajiem metāliem".
Barsuki (Griškānu pagasts)
Barsuki ir ciems Griškānu pagastā, Rēzeknes novadā. Atrodas 255 km attālumā no Rīgas.
Albērs Telandjē
Albērs Filips Telandjē (fr; dzimis, miris nav zināms) franču riteņbraucējs, olimpiskās zelta medaļas ieguvējs 1900. gada vasaras olimpiskajās spēlēs.
1906. gadā viņš ieguva trešo vietu Francijas čempionātā sprinta braucienā.
Sēdertelje
Sēdertelje (sv) ir pilsēta Sēdermanlandes lēnē, Zviedrijā. šeit dzīvoja 71 774 iedzīvotāji. Pilsēta atrodas 30 km no Stokholmas, ietilpst tās aglomerācijā. Šeit atrodas mašīnbūves uzņēmums Scania AB. Sēderteljē ir bāzēts Hockeyallsvenskan līgas klubs Södertälje SK.
Sēdertelje ir viena no trim Zviedrijas pašvaldībām, kur ārvalstu izcelsmes iedzīvotāju īpatsvars pārsniedz pusi (53%), vairums no tiem ir ar asīriešu izcelsmi.
Cilvēki
Sēderteljē dzimuši:
Alijevs
Alijevs (az, kk, no personvārda Alī (Əli, Әли); sieviešu dzimtē Alijeva) ir tjurku cilmes uzvārds. Cilvēki ar šo uzvārdu:
Mikroautobusu satiksme Rīgā
Mikroautobusu satiksme Rīgā bija viens no Rīgas sabiedriskā transporta veidiem, kas nodrošināja pasažieru pārvadāšanu pilsētā un tās tuvākajā apkārtnē. No 2013. līdz 2022. gadam visus maršrutus apkalpoja "Rīgas satiksmes" apakšuzņēmējs SIA "Rīgas mikroautobusu satiksme" (RMS).
Vēsture
Maršruta taksometru satiksme Rīgā tika atklāta 1975. gada augustā. Tolaik to nodrošināja 24 RAF-977 mikroautobusi, kas kursēja pa trijiem maršrutiem. Jau 1976. gadā maršrutu skaits pieauga līdz 10, bet transportlīdzekļu skaits līdz 31.
1986. gadā transportlīdzekļu skaits sasniedza 102 vienības, maršrutu skaits pieauga līdz 12, kuros pasažierus pārvadāja ar RAF-2203 modeļa mikroautobusiem. Vidēji dienā ar mikroautobusiem tika pārvadāti ap 19 tūkstošiem pasažieru. Visnoslogotākās līnijas veda uz Imantu, Juglu, Ķengaragu, Bolderāju un Vecmīlgrāvi.
Tajā pašā gadā Rīgas centrālās dzelzceļa stacijas rekonstrukcijas ietvaros tās apkārtnē tika uzbūvēts jaunais galapunkts – Maršruta taksometru stacija (MTS). Tur tika izveidotas mikroautobusu pieturvietu nojumes, jaunās dispečeru telpas un uz to laiku modernais vizuālais noformējums.
1992. gadā pirmās privātās kompānijas sāka pārvadāt pasažierus ar mikroautobusiem Rīgas teritorijā. 2002. gada martā pasažierus pārvadāja 27 privātās kompānijas pa 43 maršrutiem.
2003. gadā noslēdzās Rīgas domes organizētais konkurss, kura rezultātā 41 mikroautobusu maršruts tika sadalīts starp 8 pārvadātājiem, viens brauciens maksāja 25 santīmus. Konkursā uzvarēja uzņēmumi SIA DMK (apkalpoja maršrutus uz Vecmīlgrāvi), SIA "Centība N" (Ziepniekkalns), SIA "Blands" (Purvciems), AS "Rīgas taksometru parks" (Bolderāja un Zolitūde), SIA "Kort" (Jugla un Iļģuciems), SIA "Taksi.lv" (Ķengarags), SIA "VAS-SV" (Imanta) un Maršrutu taksometru apvienība (firmu "Levada", "Vilzot" un LAP apvienība, apkalpoja Pļavniekus).
2020. gadā sākumā, pirms COVID-19 pandēmijas, Rīgā bija 8 minibusu maršruti, kuros darbojās Rīgas domes piešķirtās atlaides un atvieglojumi un 10 ekspresbusu maršruti, kuros bija jāpērk biļetes par pilnu cenu (1.15€ iepriekšpārdošānā vai 2.00€ pie transportlīdzekļa vadītāja). RMS mašīnas apkalpoja arī 4 "Rīgas satiksmes" maršrutus un 8 nakts autobusu maršrutus, līdz ar to mikroautobusi kopumā kursēja pa 30 maršrutiem.
2020. gada 3. martā tika nojaukta Maršruta taksometru stacija, lai tās vietā varētu uzcelt septiņstāvu biroju ēku. 322., 333., 344. un 346. ekspresbusu maršrutus pagarināja līdz Abrenes ielai, par vairāku starppilsētu mikroautobusu maršrutu galapunktu MTS vietā kļuva Rīgas autoosta vai tās apkārtne.
Sākoties COVID-19 pandēmijai Latvijā, pasažieru plūsma mikroautobusos krietni saruka, tajos atcēla visas piešķirtās atlaides, reisu skaits ievērojami samazinājies. No 2020. gada marta tika slēgta nakts autobusu satiksme Rīgā, visus 28., 34., 57., un 59. maršruta reisus sāka apkalpot "Rīgas satiksmes" autobusi. No 2020. gada aprīļa līdz jūnijam RMS pilnīgi pārtrauca mikroautobusu satiksmi, uzņēmumā iestājās dīkstāve.
Pandēmijas laikā RMS nonāca finansiālās grūtībās, dēļ kurām sākot ar 2022. gada augustu uzņēmums nespēja izpildīt visus sarakstā norādītus reisus. 2022. gada 9. septembrī Rīgas pilsētas tiesa pasludināja SIA "Rīgas mikroautobusu satiksme" par maksātnespējīgu, vienlaikus pārtraucot pakalpojumu sniegšanu un slēdzot mikroautobusu satiksmi Rīgā. Slēgšanas brīdī Rīgā bija 11 minibusu maršruti.
Jogla
Jogla (arī Jogle, Porza, Porzasupīte, Ruga, lejtecē - Runga, Ruņģupe, Ruzga) ir Salacas kreisā krasta pieteka Limbažu novadā.
Iztece - uz ziemeļiem no Puikules. Tek ziemeļrietumu virzienā. Lielākās pietekas - Megra, Zonape. Ietek Salacā lejpus Staiceles, pie Zābaku purva. Upes krastos atrodas Smilgas un Ungurpils, kur izveidots Ungurpils dzirnavezers. Joglu šķērso valsts autoceļi P13 (Limbaži — Aloja), V116 (Ungurpils — Pāle), V118 (Staicele — Puršēni — Rozēni).
UNESCO Pasaules mantojuma vietas Bangladešā
Sarakstā apkopotas tās vietas Bangladešā, kas iekļautas UNESCO Pasaules mantojuma sarakstā. UNESCO sarakstā no Bangladešas ir iekļautas 3 vietas (2 kultūras objekti un 1 dabas objekts), savukārt 5 vietas ir iekļautas kandidātu sarakstā.
1986. gada Pasaules čempionāts šahā sievietēm
1986. gada Pasaules sieviešu šaha čempionāts sastāvēja no vairākiem posmiem — zonālie turnīri, starpzonu turnīri, pretendentu mači un mačs par pasaules čempiones nosaukumu.
Šajā ciklā pasaules čempione Maija Čiburdanidze sekmīgi aizstāvēja savu titulu pret pretendentu maču uzvarētāju Jeļenu Ahmilovsku, gūstot uzvaru mačā par pasaules čempiones nosaukumu ar rezultātu 8½ : 5½.
1985. gada starpzonu turnīri
1985. gada jūnijā sākās 1986.gada pasaules sieviešu pasaules čempionāta kvalifikācijas cikls, notika divi starpzonu turnīri, viens — Havanā, otrs — Žeļeznovodskā. Tie pulcēja labākās šahistes (kopā 30) no katras FIDE zonas. No katra turnīra pretendentu turnīram kvalificējās trīs pirmo vietu ieguvējas.
Havannā Aleksandrija un Ahmilovska dalīja pirmo-otro vietu un kvalificējās tieši. Kramlinga ieguva atlikušo vietu uzvarot papildturnīrā.
Marta Litinska uzvarēja Žeļenevodskā, apsteidzot Mincjaņu un Brustmani. Pēdējā kvalificējās pēc neizšķirti (3 : 3) nospēlētā papildmača (pret Zaicevu), jo viņai bija ar labāks Bergera koeficients turnīrā.
! !! Spēlētāja !! Valsts !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! Punkti !! BK
! !! Spēlētāja !! Valsts !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! Punkti !! BK
1986. gada pretendentu turnīrs
Pretendentu turnīrs notika no 1986. gada 1. līdz 23. februārim Zviedrijas pilsētā Malmē. Tajā piedalījās abas iepriekšējās cikla pretendentu finālmača dalībnieces I. Levitina un Lidija Semjonova, kā arī pa trīs uzvarētājām no katra starpzonu turnīra: no Havanas — N. Aleksandrija, J. Ahmilovska un P. Kramlinga, kas uzvarēja triju trešās vietas dalītāju četru riņķu papildturnīrā; no Žeļeznovodskas — I. Litinska, Vu Minceņa un A. Brustmane.
Pretendentu turnīru izspēlēja divos riņķos. Pirmajā riņķī labākā bija Litinska (6 punkti no 7), taču otrajā riņķī viņa zaudēja piecas partijas. Stabilāka par citām bija Ahmilovska. Viņa kļuva par turnīra uzvarētāju un ieguva tiesības piedalīties mačā par pasaules čempiones titulu.
! !! Spēlētāja !! Valsts !! 1 !! 2 !! 3 !! 4 !! 5 !! 6 !! 7 !! 8 !! Punkti !! BK
1986. gada mačs par pasaules čempiones titulu
Pasaules čempiones M. Čiburdanidzes un pretendentes J. Ahmilovskas mačs notika divos etapos: no 1986. gada 2. septembra līdz 25. septembrim Sofijā un no 1986. gada 2. oktobra līdz 18. oktobrim Boržomi.
Mača galvenā tiesnesis bija Rūdolfs Maričs (Dienvidslāvija). Dalībnieču sekundanti: Čiburdanidzei — G.  Kuzmins un I. Polovodins; Ahmilovskai — J. Aņikajevs un A. Kapenguts.
Mača liktenis bija praktiski izšķirts tā pirmajā pusē: Čiburdanidze uzvarēja 4 partijās no 8, nezaudējot nevienu. Ahmilovskai izdevās tikai samazināt iegūto punktu atstarpi, uzvarot devītā partijā (pirmajā Boržomi). Pēc 13. partijas Čiburdanidze bija ieguvusi 8 punktus un saglabāja pasaules čempiones titulu. Pēc noteikumiem mačam bija jāturpinās līdz uzvarai. Neizšķirts 14. partijā nodrošināja Čiburdanidzes uzvaru mačā ar rezultātu 8½ : 5½ (+4 −1 =9).
Livonijas klints
Livonijas klints (en) ir klints jūrā pie Karaļa Džordža salas austrumos esošā Melvila raga Antarktikā.
Vēsture
Livonijas klints nosaukta par piemiņu angļu buriniekam Livonia, kas pētīja salas roņu medību vietas 1821.–1822. gadā.
Ziemeļu Marianas Salu futbola izlase
Ziemeļu Marianas Salu futbola izlase ir nacionālā futbola komanda, kas pārstāv Ziemeļu Marianas Salas starptautiskās futbola sacensībās. Ziemeļu Marianas Salu futbola izlasi pārvalda Ziemeļu Marianas Salu Futbola asociācija.
Pasaules čempionātos
Nav FIFA dalībvalsts
Bartkeviči
Bartkeviči ir ciems Ūdrīšu pagastā, Krāslavas novadā. Atrodas 267 km attālumā no Rīgas.
Worldline
Worldline ir Francijas maksājumu un darījumu pakalpojumu uzņēmums, kas dibināts 1974. gadā.
2020. gada oktobra beigās Worldline pievienoja Ingenico, izveidojot jaunu līderi globālo maksājumu pakalpojumu jomā. Apvienojot spēkus ar Ingenico, Worldlineir spērusi jaunu soli: nodrošināt bankas, tirgotājus un kopumā visu maksājumu ekosistēmu ar līdzekļiem ilgtspējīgas un ienesīgas ekonomiskās izaugsmes sasniegšanai.
Mišels Kelo
Biogrāfija
1993. gadā kļuvis par FIDE lielmeistaru šaha kompozīcijā un bijis jaunākais šāda veida lielmeistars šaha vēsturē. Sastādījis vairāk nekā 500 šaha kompozīcijas, kuras pārsvarā veltījis retrogrādai analīzei.
Divas reizes uzvarējis Pasaules čempionātā šaha kompozīciju risināšanā individuālajā vērtējumā: 1987. gadā Grācā un 2000. gadā Pulā. Par šiem panākumiem 2002. gadā saņēmis starptautiskā lielmeistara šaha kompozīciju risināšanā nosaukumu.
Hērenvēna
Hērenvēna (nl) ir pilsēta Frīzlandē, Nīderlandē. šeit dzīvoja 50 230 iedzīvotāji. Pilsēta tika dibināta. Hērenvēnā ir bāzēts Nīderlandes futbola Goda divīzijas klubs SC Heerenveen. Pilsētā notiek sarptautiski ātrslidošanas čempionāti.
Cilvēki
Hērenvēnā dzimuši:
Porskova
Porskova ir ciems Viļakas novada Šķilbēnu pagastā. Izvietojies pagasta dienvidrietumu daļā 3,3 km no pagasta centra Rekovas, 22 km no novada centra Viļakas un 243,9 km no Rīgas.
Apdzīvotā vieta izvietojusies nomaļus no valsts autoceļiem. Porskovā atrodas valsts nozīmes arheoloģijas piemineklis — Mistra kalns - pilskalns.
GUAM
GUAM (no dalībvalstu pirmajiem burtiem - Gruzija, Ukraina, Azerbaidžāna, Moldova), no 2006. gada Organizācija demokrātijai un ekonomiskajai attīstībai ir četru pēc PSRS sabrukšanas izveidoto valstu Gruzijas, Ukrainas, Azerbaidžānas un Moldovas sadarbības organizācija.
Norwegian Air Shuttle
Norwegian (oficiāli Norwegian Air Shuttle) ir Norvēģijas lidsabiedrība. Tā ir Airlines for Europe alianses biedrs. Galvenais birojs atrodas Fornebu pašvaldībā, un galvenā lidosta ir Oslo lidosta.
Norwegian gaisa flotē ir tikai Boeing'' lidmašīnas.
GUAM
Vēsture
GUAM nodibināta 1997. gadā Eiropas Padomes valstu vadītāju tikšanās laikā Strasbūrā kā četru tolaik NVS valstu neformāla apvienība, kurai 1999. gadā pievienojās arī Uzbekistāna. Tādēļ līdz Uzbekistānas izstāšanās brīdim 2005. gadā to dēvēja par GUUAM (Gruzija, Ukraina, Uzbekistāna, Azerbaidžāna, Moldova). Galotņu tikšanās laikā 2006. gadā GUAM valstu prezidenti Saakašvili, Juščenko, Alijevs un Voronovs parakstīja Organizācijas Demokrātijai un Ekonomiskajai Attīstībai statūtus.
G. Besings
G. Besings (fr) bija franču riteņbraucējs. Startējis 1900. gada vasaras olimpiskajās spēlēs.
GUAM
Vēsture
2013. gada novembrī Azerbaidžāna parakstīja vīzu veicināšanas līgumu ar Eiropas Savienības (ES) valstīm, bet Gruzija un Moldova asociācijas un tirdzniecības līgumu ar ES. Šādu līgumu parakstīt bija paredzēts arī Ukrainai, taču tās prezidents Janukovičs no tā atteicās neilgi pirms galotņu tikšanās. Tā vietā Ukraina Maskavā 2013. gada decembrī parakstīja līgumu par tirdzniecības barjeru atcelšanu un ekonomisko attiecību stiprināšanu ar Krievijas Federāciju. Pēc Eiromaidana sacelšanās un prezidenta Janukoviča gāšanas Ukraina 2014. gada martā tomēr parakstīja asociācijas līgumu ar ES valstīm.
G. Besings
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš startēja priekšsacīkšu kārtas braucienā, kur nebija starp trim labākajiem sportistiem, kas kvalificējās nākamajai kārtai, un turpmāko cīņu neturpināja.
Tabora kalns
Tabora kalns var būt:
Tailers Adamss
Tailers Šāns Adamss (en, dzimis ) ir ASV futbolists, spēlē pussarga pozīcijā, ASV futbola izlases dalībnieks. Kopš 2022. gada Adamss pārstāv Anglijas Premjerlīgas komandu Leeds United.
Savu karjeru sācis MLS komandā Ņujorkas "Red Bulls", kur arī pavadījis savus jauniešu gadus. 2019. gada janvārī pievienojies Vācijas Bundeslīgas komandai RB Leipzig. Trīsarpus gadus vēlāk pārcēlies uz Anglijas Premjerlīgas komandu Leeds United.
Sasniegumi
New York Red Bulls
RB Leipzig
ASV
Liepājas ASK
Liepājas ASK bija Latvijas futbola klubs, Rīgas ASK Liepājas nodaļa. Savu darbību ASK Liepājas nodaļa sāka 1928. gadā vai pat agrāk, taču futbola komanda, kas tika uzņemta Kurzemes apgabala futbola savienībā, nopietnā līmenī savu darbību sāka tikai 1930. gadā, kad tā arī pirmo reizi kļuva par Lejaskurzemes meistarvienību. Vairākas reizes piedalījās pārspēlēs par vietu Virslīgā, taču tikai vienu reizi — 1933. gadā — izdevās tajās uzvarēt. 1934. gadā, spēlējot Virslīgā, palika tajā pēdējā vietā. Gadu gaitā ASK sastāvā spēlēja daudzi futbolisti, kuri pirms tam vai pēc tam guva panākumus Olimpijas sastāvā, tai skaitā Latvijas izlases dalībnieki Fricis Laumanis, Nikolajs Voskoboiņikovs, Jānis Dobelis un Jānis Matušonoks. Savu darbību izbeidza 1940. gadā, kad pēc Latvijas okupācijas tika likvidēti visi bijušie sporta klubi.
Biedrības vēsture
Par Liepājas ASK pirmsākumiem var uzskatīt Kurzemes divīzijas karaspēku daļu savstarpējās sacensības Latgales frontē. Ārpus karadarbības Kurzemes armijniekiem pirmās nozīmīgās sacensības bija armijas sporta sacīkstes Rīgā 1920. gada jūlijā. Sākotnēji pulku organizācijas apvienojas Kurzemes divīzijas sporta klubā, bet no 1922. gada darbojās 1. Liepājas kājnieku pulka sporta klubs. 1924. gadā to pārveidoja par ASK Liepājas nodaļu. Futbola sekcija sāka darboties no 1925. gada. No 1925. gada līdz 1928. gadam Liepājas ASK vadīja pulkvedis Tone, bet viņam pārceļoties uz Rīgu, par valdes priekšsēdētāju kļuva kapteinis Skrastiņš. Vēlākos gados valdes priekšsēdētāja funkcijas pildīja pulkvedis Zommers un kapteinis Ritsiks.
Mellurga
Mellurga ir Spaļupes kreisā krasta pieteka Limbažu novadā.
Iztece - pie Mazbriežu 1 mājām. Tek ziemeļu virzienā. Ietek Spaļupē pie Dzērvju mājām. Mellurgu augštecē šķērso valsts autoceļš V120 (Aloja — Vīķi).
Isaks Appels
Isaks Appels (pl; 1905. gads — 1941. gads) bija Polijas šahists.
Biogrāfija
Kopš 1920. gadu vidus bijis viens no labākājiem šahistiem Lodzā, bet 1930. gados jau bijis viens no Polijas vadošajiem spēlētajiem. 1929. gadā kļuvis par Lodzas pilsētas šaha vicečempionu, bet pēc tam sešas reizes uzvarējis šajā turnīrā (1930-1934, 1937). Regulāri piedalījies Polijas šaha čempionātu finālos, pakāpeniski uzlabojot savus rezultātus: 1926. gadā Varšavā palicis 12. vietā, 1935. gadā dalījis 10.-11. vietu, bet 1937. gadā dalījis jau 4.-6. vietu. 1929. un 1934. gadā Polijas komandu šaha čempionātā izcīnījis otro vietu Lodzas pilsētas komandas sastāvā. Pārstāvējis Polijas komandu Pasaules šaha olimpiādēs, kurās piedalījies 2 reizes (1935, 1937) un komandu vērtējumā izcīnījis bronzas medaļu (1937).
1939. gadā, sākoties Otrajam pasaules karam un sadaloties Polijai, nonācis Padomju Savienības teritorijā. Turpinājis piedalīties šaha turnīros. 1940. gadā bijis Ukrainas PSR šaha čempionāta dalībnieks: uzvarējis pusfinālā Ļvivā, bet finālā Kijivā palicis 11. vietā.
1941. gadā pēc Vācijas uzbrukuma PSRS palicis vāciešu okupētajā teritorijā un par viņa tālāko likteni trūkst drošu ziņu, taču tiek uzskatīts, ka Appels tajā pašā gadā ir gājis bojā.
Zuzana Hagarova
Biogrāfija
1993. gadā uzvarējusi Slovākijas junioru šaha čempionātā U16 vecuma grupā. Vairākkārt pārstāvējusi Slovākiju Eiropas un Pasaules junioru šaha čempionātos dažādās vecuma grupās. Lielāko panākumu šajos turnīros izcīnījusi 1994. gadā Segedā, kad kļuvusi par Pasaules junioru šaha vicečempioni U18 vecuma grupā.
Daudzu starptautisko šaha turnīru laureāte. 2004. gadā dalījusi otro vietu kopā ar Jānu Plahetku šaha turnīrā Tatry Open 2004. 2008. gadā Zvolenā dalījusi otro vietu Slovākijas atklātajā šaha čempionātā. 2013. gadā Rīgas starptautiskajā šaha festivālā Rīgas Tehniskās universitātes Open 2013 bijusi labākā dāmu konkurencē.
Pārstāvējusi Slovākijas komandu lielākajos komandu šaha turnīros:
Anatova
Anatova ir ciems Ņukšu pagastā, Ludzas novadā. Atrodas 279 km attālumā no Rīgas.
Ciema apkārtnē atrodas Pildas katoļu baznīca.
Nikolajs Ježovs
Nikolajs Ježovs (ru; dzimis, miris ) bija padomju NKVD darbinieks, PSRS Iekšlietu tautas komisārs no 1936. gada 26. septembra līdz 1938. gada 25. novembrim. Vadīja PSRS drošības dienestu Lielā terora laikā. Ježova darbības laiks, kas bija represiju kulminācija PSRS, krieviski tiek apzīmēts kā eжовщина.
1938. gada 23. novembrī Ježovs iesniedza CK Politbirojam un Staļinam personīgi lūgumu par atbrīvošanu no amata. Pēc atbrīvošanas Ježovs kļuva par Ūdens transporta Tautas komisāru, bet par Iekšlietu komisāru iecēla Beriju, sekoja plašas kadru tīrīšanas PSRS iekšlietu sistēmā. Tāpat kā daudzi PSRS represīvās sistēmas vadītāji, Ježovs pats kļuva par tās upuri. 1939. gada 10. aprīlī arestēts. 1940. gada 3. februārī par "valsts apvērsuma organizēšanu" piespriests nāvessods un 4. februārī Maskavā nošauts. 1998. gadā Krievijas Federācijas Augstākās tiesas Kara kolēģija atzina, ka nav pamata Nikolaja Ježova reabilitācijai.
Luka Toni
Itālijas izlases sastāvā viņš 2006. gada izcīnīja uzvaru FIFA Pasaules kausā.
Sasniegumi
Palermo
Bayern Munich
Itālija
Individuālie sasniegumi
Prisjolova
Prisjolova ir ciems Viļakas novada Šķilbēnu pagastā. Izvietojies pagasta centrālajā daļā 5,1 km no pagasta centra Rekovas, 18,9 km no novada centra Viļakas un 252,1 km no Rīgas.
Apdzīvotā vieta nomaļu no valsts autoceļiem, Rikas upes krastā.
Andrejs Sokolovs (Francijas šahists)
Andrejs Sokolovs (dzimis Vorkutā, Krievijas PFSR) ir starptautiskais lielmeistars šahā (1984), kurš no 2000. gada pārstāv Franciju.
Šahista karjera
Andrejs Sokolovs šahu sācis spēlēt 6 gadu vecumā, pirmais treneris ir bijis tēvs. 12 gadu vecumā uzņemts prestižajā Mihaila Botviņņika šaha skolā. Pirmais lielais panākums bija dalīta 1.-2. vieta Maskavas šaha čempionātā 1981. gadā. 1982. gadā uzvarējis Pasaules junioru šaha čempionātā U-20 vecuma grupā Kopenhāgenā un kļuvis par FIDE starptautisko meistaru šahā.
1984. gadā ar uzvaru PSRS šaha čempionātā Ļvivā sākās Andreja Sokolova strauja augšupeja. 1985. gadā FIDE starpzonu turnīrā Sokolovs iegūst 3. vietu un iekļūst pretendentu turnīrā. Pretendentu turnīrā tiek dalīta 1.-3. vieta, kas nodrošina dalību pretendentu mačos. 1986. gadā pusfināla mačā Minskā ar 6:2 tiek pārliecinoši pieveikts Rafaels Vaganjans, pēc tam finālā Rīgā ar 7,5:6,5 arī Arturs Jusupovs. Tomēr līdz mačam par Pasaules čempiona nosaukumu Sokolovs nenokļūst, jo 1987. gadā viņu ar 3,5:7,5 uzvarēja Anatolijs Karpovs.